Minangkabau keel

Minangkabau keel (minangkabau keeles Baso Minang(kabau), pegoni kirjas بَاسُوْ مِيْنڠكَابَاوْ; indoneesia keeles Bahasa Minangkabau; malai keeles Bahasa Minangkabau või Bahasa Minang, jawi kirjas بَهَاسَ مِينَاڠكَابَاوْ) on austroneesia keel, mida räägivad minangkabaud peamiselt Lääne-Sumatral, Lääne-Riaus, Kabupaten Aceh Selatanis, Bengkulu põhjaosas ja Jambis. Lisaks räägivad seda mujale Indoneesia linnadesse sisse rännanud minangkabaud. Minangkabau keel on lingua franca ka Põhja-Sumatra läänerannikul ning osaliselt Acehis, kus seda tuntakse nime Aneuk Jamee all.

Kuna minangkabau ja malai keeled on väga sarnased, on nende eristamine vastuoluline. Mõned arvavad, et minangkabau keel on malai keele murre, samas kui teised arvavad, et minangkabau keel on malai keele (malai keelte) sugulaskeel.

Mingangkabau keel on üks vähestest keeltest, kus ei ole pöördeid ega grammatilisi subjekti-objekti erisusi.

Levik
Minangkabau keel on Lääne-Sumatra minangkabaude emakeel ning seda räägib ligi 5,5 miljonit inimest. Lisaks Lääne-Sumatrale on keel levinud ka Riau lääneosas, Kabupaten Aceh Selatanis, Põhja-Bengkulus ja Jambis. Keel on lingua franca ka Põhja-Sumatra läänerannikul. Mõnedes Acehi osades nimetatakse minangkabau keelt "Aneuk Jameeks".

Lisaks Indoneesiale räägitakse minangkabau keelt ka Malaisias, kus on Sumatra minangkabaukeelsetest osadest tulnud sisserändajaid. Paljud sisserändajatest asusid elama tänapäeva Negeri Sembilani osariiki, kus nende minangkabau keel arenes Negeri Sembilani malai keeleks, mis on nüüdseks lähemalt seotud malai keelega. Hiljem sisserännanuid tuntakse "miangidena".

Murded
Minangkabau keelel on palju dialekte, mis võivad vahel võivad erineda naaberkülade lõikeski (nt kui kahe küla vahel on jõgi). Eristatakse rao mapat tungguli, muaro sungai lolo, payakumbuhi, pangkalan-lubuk alai, agam-tanah datari, pancungsoali, kotobaru, sungai bendung airi ja karanganyari murdeid. Argisuhtluses räägivad erinevate piirkondade minangkabaud omavahel agam-tanah datari (ka baso padagi või baso urang awaki murre; meie [rahva] keel) murdes, millest on sisuliselt saanud keele standardmurre.

Näited

Laused

Arvud

Vaata ka
 Minangkabaud
 Minangkabaud välismaal
 Minangkabaukeelne Vikipeedia

Viited

Kirjandus
 Nurlela Adnan, Ermitati, Rosnida M. Nur, Pusat Bahasa (Indonesia), Balai Pustaka (Persero), PT. 2001 - Indonesian-Minangkabau dictionary (Kamus bahasa Indonesia-Minangkabau), 841 pages.
Marjusman Maksan, Yulina Kasim, Tamsin Medan, Syamsir Arifin, Basri, A. Razak Sikumbang, 1984, Geografi Dialek Bahasa Minangbakau, Jakarta, Pusat Pembinaan Dan Pengembangan Bahasa Departemen Pendidikan Dan Kebudayaan, 1984.
 Tata Bahasa Minangkabau, Gerard Moussay (original title La Langue Minangkabau, translated from French by Rahayu S. Hidayat), .

Välislingid
 Rosetta Project: Minangkabau Swadesh List

Indoneesia keeled